OpenLLM-France/wikimedia huggingface dataset:
# Zéramdine

Zéramdine (àrab: زرمدين, Zaramdīn) és una vila de Tunísia, a l'oest de la governació de Monastir, situada a uns 27 km per carretera de Monastir i a uns 9 km de la via del ferrocarril que passa a l'oest de la ciutat. Té una població d'uns 6.000 habitants. És capçalera d'una delegació amb una població de 26.680 habitants segons el cens del 2004.

## Economia

L'economia de la zona està basada en el cultiu de l'olivera i la producció d'oli. Hi ha altres cultius menys importants, però no hi ha indústria. La zona tampoc es beneficia del turisme.

## Administració

És el centre de la delegació o mutamadiyya homònima, amb codi geogràfic 32 54 (ISO 3166-2:TN-12), dividida en cinc sectors o imades:
* Mezaougha (32 54 51)
* Menzel Hayet (32 54 52)
* Melichet (32 54 53)
* Zéramdine Nord (32 54 54)
* Zéramdine Sud (32 54 55)
Al mateix temps, forma una municipalitat o baladiyya (codi geogràfic 32 16).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].

## Enllaços externs

* Zéramdine - Lloc web oficial
# Batista (teixit)

La batista és una tela fina amb lligat de plana, feta de lli o cotó d'ordit ferm obtinguda per un procés de calandratge, amb una superfície lleugerament setinada. S'empra principalment en la confecció de robes fines: camises, mocadors, llenceria i brodats. La batista moderna es continua fabricant amb lli o cotó, a la qual també es poden afegir fibres sintètiques.
El nom prové d'un cert «Baptiste», un teixidor del Comtat de Cambrai (avui a França) el primer fabricant d'aquesta tela al segle xiii.

## Referències

* ↑ Bruguera i Talleda, Jordi; Fluvià i Figueras, Assumpta. «Batejar 1. batista». A: Diccionari etimològic. Barcelona: Enciclopèdia Catalana, 1996 (2004, 4a edició), p. 111. ISBN 9788441225169.
# Paris (pel·lícula de 1926)

* Per a altres significats, vegeu «París».
París és una pel·lícula estatunidenca d'Edmund Goulding estrenada el 1926.

## Argument

Jerry, un jove milionari americà, es troba a París en un viatge de plaer. Per conèixer tota la ciutat, va al Birdcage Cafè, un lloc de mala fama. Allà, coneix una noia, però també provoca la ira gelosa del Gat que apunyala el seu rival. Rescatat per la noia, Jerry s'allotja a casa seva. El Gat, que és buscat per la policia, és persuadit per la jove a lliurar-se. Jerry s'enamora de la noia, i li dona diners i roba. Però la noia es nega a casar-se amb ell, dient-li que ell no pot comprar l'amor. Quan el gat surt de la presó, s'adona de la relació entre Jerry i la seva promesa, i de nou, tracta de matar-la. Jerry arriba just a temps per salvar-la: la lluita dels dos homes, mentre que la noia està inconscient a terra. Quan es desperta, plora, referint-se al Gat: "L'estimo". Els dos amants es reconcilien i Jerry es queda sol.

## Repartiment

* Charles Ray: Jerry
* Joan Crawford: La filla
* Douglas Gilmore: El gat
* Michael Visaroff: Rocco
* Rose Dione: Marcelle
* Jean Galeron: El pianista
Viccionari
# Districte d'Erzgebirge

Erzgebirgskreis és un districte alemany que pertany al Direktionsbezirk de Chemnitz, estat federal de Saxònia.
Aquest districte es va formar durant la reorganització territorial d'agost de 2008 amb la unió dels antics districtes de Annaberg, Aue-Schwarzenberg, Stollberg i Mittlerer Erzgebirgskreis.

## Geografia

El districte es troba a la part occidental dels Muntanyes Metal·líferes, alemany Erzgebirge i rep el nom d'aquests, que formen la frontera amb la República Txeca. Entre els rius del districte que neixen a aquesta serralada cal destacar el Zwickauer Mulde, Freiberger Mulde i el Zschopau.

## Ciutats i municipis

| Ciutats | Ciutats | Municipis | Municipis | Municipis |
| Annaberg-Buchholz Aue Ehrenfriedersdorf Eibenstock Elterlein Geyer Grünhain-Beierfeld Johanngeorgenstadt Jöhstadt Lauter Lengefeld Lößnitz Lugau Marienberg | Oberwiesenthal Oelsnitz Olbernhau Schneeberg Schwarzenberg Scheibenberg Schlettau Stollberg Thalheim Thum Wolkenstein Zöblitz Zschopau Zwönitz | Amtsberg Auerbach Bad Schlema Bärenstein Bernsbach Bockau Börnichen Borstendorf Breitenbrunn Burkhardtsdorf Crottendorf Deutschneudorf Drebach Erlbach-Kirchberg | Gelenau Gornau Gornsdorf Großolbersdorf Großrückerswalde Grünhainichen Heidersdorf Hohndorf Hormersdorf Jahnsdorf Königswalde Mildenau Neukirchen Niederdorf | Niederwürschnitz Pfaffroda Pobershau Pockau Raschau-Markersbach Schönheide Sehmatal Seiffen Sosa Stützengrün Tannenberg Thermalbad Wiesenbad Zschorlau |

## Enllaços externs

* Web oficial (alemany)
# Puxico

Puxico és una població dels Estats Units a l'estat de Missouri. Segons el cens del 2000 tenia 1.145 habitants.

## Demografia

Segons el cens del 2000, Puxico tenia 1.145 habitants, 377 habitatges, i 232 famílies. La densitat de població era de 803,8 habitants per km².
Dels 377 habitatges en un 27,1% hi vivien nens de menys de 18 anys, en un 46,9% hi vivien parelles casades, en un 11,7% dones solteres, i en un 38,2% no eren unitats familiars. En el 35,5% dels habitatges hi vivien persones soles el 22% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,85.
Per edats la població es repartia de la següent manera: un 28% tenia menys de 18 anys, un 16,6% entre 18 i 24, un 18,6% entre 25 i 44, un 14,1% de 45 a 60 i un 22,6% 65 anys o més.
L'edat mediana era de 31 anys. Per cada 100 dones de 18 o més anys hi havia 90,3 homes.
La renda mediana per habitatge era de 20.900 $ i la renda mediana per família de 29.286 $. Els homes tenien una renda mediana de 25.787 $ mentre que les dones 18.929 $. La renda per capita de la població era d'11.354 $. Entorn del 13,3% de les famílies i el 33,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Puxico». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Puxico». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Lvovka (Saràtov)

* Per a altres significats, vegeu «Lvovka».
Lvovka (en rus: Львовка) és un poble de l'óblast de Saràtov, a Rússia, segons el cens del 2010 tenia 360 habitants. Pertany al districte municipal d'Arkadak.

## Referències

* ↑ «Почтовый индекс село Львовка, Аркадакский р-н, Саратовская обл». Arxivat de l'original el 2014-12-19.
# Zénino

Zénino - Зенино (rus) - és un poble de l'óblast de Bélgorod, a Rússia. El 2010 tenia 582 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Paret toràcica

La paret toràcica és el límit de la cavitat toràcica.

## Estructura

La paret toràcica té 10 capes, és a dir (de superficial a profunda) pell (epidermis i dermis), fàscia superficial, fàscia profunda i els músculs extrínsecs invertits (de les extremitats superiors), músculs intrínsecs associats a les costelles (tres capes de músculs intercostals).), fàscia endotoràcica i pleura parietal. Tanmateix, les capes musculars extrínseques varien segons la regió de la paret toràcica. Per exemple, els costats davanter i posterior poden incloure insercions de grans músculs de les extremitats superiors com el pectoral major o el dors gran, mentre que els costats només tenen el múscul serrat anterior.
La part esquelètica òssia de la paret toràcica és la caixa toràcica, i la resta està formada per músculs, pell i fàscies.

## Funció
### Reflex de busseig

Quan no es respira durant llargs i perillosos períodes en aigua freda, el cos d'una persona experimenta grans canvis temporals per intentar evitar la mort. Això ho aconsegueix mitjançant l'activació del reflex de busseig dels mamífers, que té 3 propietats principals. A part de la bradicàrdia i la vasoconstricció perifèrica, hi ha un canvi de sang que es produeix només durant immersions molt profundes que afecta la cavitat toràcica (una cambra del cos protegida per la paret toràcica .) Quan això succeeix, els òrgans i les parets circulatòries permeten que el plasma/aigua passi lliurement per la cavitat toràcica, de manera que la seva pressió es manté constant i els òrgans no s'aixafen. En aquesta etapa, els alvèols dels pulmons s'omplen de plasma sanguini, que es reabsorbeix quan l'organisme abandona l'entorn a pressió. Aquesta etapa del reflex de busseig s'ha observat en humans (com l'apneista campió del món Martin Štěpánek) durant molt de profunditat (més de 90 metres o 300 metres). ft) immersions lliures.

## Importància clínica

En casos rars, un trauma intencionat o accidental pot provocar necrosi de la paret toràcica.

## Referències

* ↑ Eskandarlou, M; Moaddab, AH Emerg Med J, 27, 8, 01-08-2010, pàg. 616–8. DOI: 10.1136/emj.2009.073486. PMID: 20558490.

## Enllaços externs

* «Paret toràcica» (en anglès). Medical Subject Headings.
* Anatomy photo:18:lo-0000 at the SUNY Downstate Medical Center
# Robert Bringhurst

Robert Bringhurst (Los Angeles, 16 d'octubre de 1946) és un escriptor, filòsof, historiador i tipògraf canadenc nascut als Estats Units. La seva més gran contribució ha estat en el terreny de la tipografia. El seu llibre The Elements of Typographic Style (Primera edició en anglès el 1992) es va convertir en molt poc temps en la «Bíblia» dels tipògrafs. Bringhurst fa una proposta de classificació en el seu llibre basada en criteris artístics i historiogràfics, fent correspondre les formes tipogràfiques als diferents moviments i corrents estètics de la Història de l'Art. Així, estableix una classificació tipogràfica de la següent manera:
* Renaixentistes. Segles XV i XVI
* Barroques. Segle XVII
* Neoclàssiques. Segle XVIII
* Romàntiques. Segles XVIII i XIX
* Realistes. Segle XIX y començaments del XX
* Modernes geomètriques. Segle XX
* Modernes líriques. Segle XX
* Postmodernes. Segle XX i XXI
Dins d'aquesta classificació també distingeix la cursiva renaixentista, la lletra manierista, la lletra rococó, la lletra expressionista, així com diverses corrents dins del Postmodernisme.

## Referències

* Bringhurst, Robert. The Elements of Typographic Style. 4.0. EUA/Canadà: Hartley & Marks, 2012. ISBN 978-0-88179-212-6.
* Bringhurst, Robert. Los elementos del estilo tipográfico. 3.1. Fondo de Cultura, 2008. ISBN 978-968-16-8549-2.
# Araken Patusca

Araken Patusca (17 de juliol de 1905 - 24 de gener de 1990) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1930. Destacà com a jugador del Santos.

## Referències

* ↑ FIFA match report: Yugoslavia - Brazil Arxivat 22-6-2012 a Wayback Machine.
* ↑ Santos craques Arxivat 2005-03-14 a Wayback Machine. (in Portuguese)
* ↑ Player profile at Santos FC official web site: http://www.santosfc.com.br/copa2006/nacopa.php?cod=7103 Arxivat 2006-06-18 a Wayback Machine.
* ↑ «Todos os brasileiros - 1930» (en portuguès). FolhaOnline, 09-12-2005. [Consulta: 16 desembre 2017].
# Districte d'Hamirpur

«Districte d'Hamirpur» té aquests significats:
* Districte d'Hamirpur (Himachal Pradesh), districte de l'Índia a l'estat d'Himachal Pradesh
* Districte d'Hamirpur (Uttar Pradesh), districte de l'Índia a l'estat d'Uttar Pradesh
# Regió de Lindi

La regió de Lindi és una de les trenta regions administratives en què es divideix la República Unida de Tanzània. La seva principal ciutat és Lindi. La regió de Lindi té una superfície de 67.000 quilòmetres quadrats i una població de 787.624 habitants. La densitat de població és d'11,8 habitants per quilòmetre quadrat. Aquesta regió administrativa es divideix en sis districtes: Lindi Urbà, Lindi Rural, Kilwa, Liwale, Nachingwea i Ruangwa.

## Enllaços externs

* Lindi Region Homepage for the 2002 Tanzania National Census
# Barranc dels Llidoners

El barranc dels Llidoners està situat a l'entitat de població de Benimaurell al municipi de La Vall de Laguar, a la Marina Alta. És un barranc de roca calcària on es practica el barranquisme, és molt obert i amb 2 grans ràpels de 50 metres i una llera poc excavada. Al final del barranc, a la desembocadura al barranc de Racons es forma un xicotet estret.

## Història

L'any 1998 els tres integrants del Centre Excursionista de Xàbia José Vicente Serra (Miero), Rafael Serra i Ramón Chao van fer el primer descens.

## Vegeu també

* Barranc de l'Infern
* Barranc dels Racons
* Barranc del Salt o de Fleix
* Barranc de la Corredora
* Barranc dels Oms.

## Referències

* 1 2 «Barranc dels Llidoners o de Mala Espina» (en castellà). Barranquismo.net, 2007. Arxivat de l'original el 2017-05-12. [Consulta: març 2016].
* ↑ «More canyoning in the Costa Blanca» (en anglés). Mountain-journeys.co.uk, 10-01-2016. Arxivat de l'original el 16 de març 2016. [Consulta: març 2016].
# Paolo Pezzi

Paolo Pezzi F.S.C.B. (8 d'agost de 1960, Russi, Itàlia) és un arquebisbe catòlic, teòleg i filòsof italià. Pertany a la Fraternitat de Sant Carles Borromeu i al moviment Comunió i Alliberament. Actualment, des del 2007, és el nou arquebisbe metropolità de l'arxidiòcesi de la Mare de Déu de Moscou, així com Gran Prior de l'Orde del Sant Sepulcre de Jerusalem a la Federació Russa. També, des del 2011, exerceix de president de la Conferència dels Bisbes Catòlics de Rússia.

## Biografia

Llicenciat en filosofia i teologia el 1990 per la Universitat Pontifícia de Sant Tomàs d'Aquino de Roma, el 22 de desembre d'aquell any fou ordenat sacerdot de la Fraternitat de Sant Carles Borromeu pel cardenal Ugo Poletti. Més tard tornà a Roma i obtingué un doctorat en teologia pastoral a la Pontifícia Universitat Lateranense.
El 1993 es traslladà a Rússia, on duu a terme el seu ministeri pastoral. Allà començà a pertànyer al moviment Comunió i Alliberament i arribà a convertir-se en vicari general de la seva fraternitat juntament amb el bisbe italià Mn. Massimo Camisasca.
El 2006 fou rector del seminari major Maria Reina dels Apòstols de la ciutat de Sant Petersburg, fins al 21 de setembre del 2007, quan el papa Benet XVI el nomenà nou arquebisbe metropolità de l'arxidiòcesi de la Mare de Déu de Moscou, reemplaçant Mn. Tadeusz Kondrusiewicz. Com a lema episcopal, escollí la frase Gloriae Christi Passio. La seva consagració episcopal tingué lloc el 28 d'octubre d'aquell any.
Després del seu nomenament passà a ser Gran Prior de l'Orde de Cavalleria del Sant Sepulcre de Jerusalem de la Federació Russa i també des del 19 de gener del 2011 és el nou president de la Conferència dels Bisbes Catòlics de Rússia.
# Reial Acadèmia d'Irlanda

La Reial Acadèmia d'Irlanda (Royal Irish Academy (RIA)) (en irlandès Acadamh Ríoga na hÉireann), és una de les societats d'aprenentatge i institucions culturals principals d'Irlanda. Es va fundar el 1785 i els seus antics i actuals membres inclouen artistes, científics i escriptors de totes parts d'Irlanda. La condició de membre es fa per elecció, usualment després que el membre proposat hagi presentat un treball científic o acadèmic notable. A qui són escollits se'ls permet usar les lletres MRIA (Membres de la Reial Acadèmia d'Irlanda) després dels seus noms. A més a més, els erudits internacionals poden ser elegits com a membres honoraris si han contribuït amb l'acadèmia i tenen connexió amb Irlanda.

## Vegeu també

* Royal Hibernian Academy

## Referències

* ↑ «Royal Irish Academy» (en anglès). RIA, 2011. [Consulta: 10 febrer 2013].

## Enllaços externs

* Web oficial de l'acadèmia
* Membres de la Reial Acadèmia d'Irlanda Arxivat 2007-11-18 a Wayback Machine.
# Dolça

«Dolça» té aquests significats:
* Antroponímia: Dolça (prenom), prenom femení català
* Biografies:
** Dolça de Barcelona (1160 - Coïmbra, 1198), princesa aragonesa i reina consort de Portugal (1185 - 1198)
** Dolça de Foix (1143 - 1209), infanta de Foix i comtessa consort d'Urgell (1157 -1184)
** Dolça I de Lleó (c 1195 - Lorvao, Portugal, 1245), reina de iure de Lleó (1230)
** Dolça de Provença (Gavaldà, Llenguadoc, 1095-1127), comtessa de Provença (1112-1127) i comtessa consort de Barcelona (1112-1127)
** Dolça II de Provença (? - 1172), comtessa de Provença (1166 - 1167)
** Dolça de So (?-1192), comtessa de Pallars Jussà (1182 - 1192)
* Miscel·lània:
** Pega dolça, substància que s'extreu de la regalèssia (Glycyrrhiza glabra)
** Aigua dolça, aigua que té concentracions mínimes de sals en dissolució especialment clorur de sodi
** Corball d'aigua dolça (Aplodinotus grunniens), peix d'aigua dolça de la família dels esciènids
** Llimona dolça, híbrids i varietats de conreu de la llimona
** Rajada dolça (Raja montagui), espècie de peix de la família dels raids i de l'ordre dels raïformes
** Hidra d'aigua dolça (Hydra viridis) pòlip individual
** Flauta dolça, instrument de vent d'origen antic que tradicionalment fet de fusta
** La cosa més dolça pel·lícula estatunidenca de 2002
Viccionari
# Malik Shams al-Din Ali ibn Qutb al-Din

Shams al-Din Ali (vers 1387 - 1438 /1439) fou malik mihrabànida de Sistan de 1419 fins a la seva mort. Era fill de Qutb al-Din Muhammad.
Durant la vida del seu pare va entrar al servei dels timúrides a l'exèrcit de Xah Rukh. El 1414-1415 va dirigir l'exèrcit mihrabànida que va ajudar a Shah Rukh a sufocar la revolta al Fars. També va participar en la derrota d'una revolta al nord del Sistan contra el seu pare. A la mort d'aquest darrer el febrer de 1419 els prínceps i emirs de Sistan el van proclamar successor.
Shams al-Din va viatjar a la cort de Shah Rukh que el va confirmar com a malik de Sistan. El 1420 fou cridat per participar en la campanya timúrida contra els Qara Qoyunlu. Shah Rukh va derrotar l'exèrcit del turcman Kara Iskandar i va ocupar Azerbaidjan i Armènia el 1421. Shams al-Din fou nomenat governador de Tabriz, una posició que va mantenir dos anys.
Quan va retornar a Sistan, Shams al-Din va treballar amb força per reparar els danys causats per la invasió de Shah Rukh de 1407; a més de construir canals de reg va començar a finals de 1422 la construcció d'una nova ciutat que havia d'esdevenir la seva capital. Shams al-Din va treballar en el projecte durant anys; va participar en la campanya de Shah Rukh contra els qara qoyunlu el 1434 i el 1436 va retornar amb arquitectes, paletes i picapedrers de Tabriz per ajudar-lo en la construcció de la ciutat, el nom de la qual no se sap del cert (B.r.k. o Mirak). Al mateix temps el seu germà Shah Jalal al-Din fou conegut per haver construït escoles, cases de caritat, i institucions religioses que van portar diversos erudits a Sistan.
Shams al-Din va morir el 1438 o 1439 i el va succeir el seu fill Malik Nizam al-Din Yahya.

## Referències

* Bosworth, C.E. The History of the Saffarids of Sistan and the Maliks of Nimruz (247/861 to 949/1542-3). Costa Mesa, California: Mazda Publishers, 1994.
* Roemer, H. R. "The Successors of Timur." The Cambridge History of Iran Volume 6: The Timurid and Safavid Periods. Editat per Peter Jackson. Nova York: Cambridge University Press, 1986. ISBN 0-521-20094-6
| Precedit per: Qutb al-Din Muhammad | malik Mihrabànida 1419–1438/9 | Succeït per: Malik Nizam al-Din Yahya |
# Zopirió (general)

* Per a altres significats, vegeu «Zopirió».
Zopirió (en grec antic: Ζωπυρίων) (floruit 331 aC) va ser un general macedoni, nomenat sàtrapa de Tràcia o del Pont per Alexandre el Gran. L'any 331 aC va dirigir una invasió contra el territori d'Escítia. Justí diu que va organitzar un gran exèrcit de fins a 30.000 homes amb els que es va internar al territori dels escites per oferir uns nous territoris a Alexandre.
Va recórrer la costa de la mar Negra i va posar setge a Òlbia, una colònia de Milet que l'any 334 aC ja havia conquerit Alexandre. Justí explica que no hi havia motiu per aquesta expedició, a part del desig de Zopirió d'obtenir credibilitat militar. Els escites el van derrotar totalment, i Alexandre va ordenar que es celebressin tres dies de dol pel fracàs del general.
Macrobi diu que els habitants d'Òlbia van alliberar a tots els esclaus i van concedir la ciutadania als estrangers que lluitessin per defensar la ciutat. A més van incorporar a l'exèrcit defensor a tots els que fossin aptes pel combat. Quint Curci Ruf explica que la flota que Zopirió havia organitzat per acompanyar l'exèrcit va ser destruïda per una gran borrasca. Les naus que no es van enfonsar van ser atacades pels getes.
Zopirió, sense recursos, es va retirar cap a l'Istre (Danubi) i durant l'itinerari es va haver d'enfrontar amb els escites, els getes, els tribal·lis i els tracis. Finalment, Zopirió, amb la majoria dels seus homes, va morir.
Alexandre va conèixer la mort del seu general per una carta que li va enviar Antípatre des de Macedònia, on també li explicava la mort d'Agis III, rei d'Esparta, i d'Alexandre, rei de l'Epir. Justí diu que Alexandre el Gran es va alegrar molt per la mort dels dos reis, i en canvi no va mostrar dolor per la mort de Zopirió.

## Referències

* ↑ Quint Curci Ruf. Història d'Alexandre el Gran, X, 1
* 1 2 Justí. Justini Historiarum Philippicarum, XII, 2
* 1 2 Moya Galiano, Fabio. Escitas. Còrdoba: Almuzara, 2022, p. 100-101. ISBN 9788411313490.
* ↑ Macrobi. Saturnaliorum Conviviorum, I, 11, 33
* ↑ Quint Curci Ruf. Història d'Alexandre el Gran, X, 1, 44
* ↑ Justí. Justini Historiarum Philippicarum, XII, 3
# BFT

BFT té els següents significats:
* Biofisioteràpia, teràpia mèdica basada en estímuls físics
* Tonyina (del seu nom en anglès Blue Fin Tuna), peix teleosti de la família dels escòmbrids
* Escala de Beaufort, mesura empírica de la intensitat del vent